Document ID: /roh_data/filtered/fineweb-2-filterrobots_roh.jsonl.gz/16219

La vischnaunca da Sumvitg porscha per mintga di calendaric duas cartas dil di dalla VFF 2. classa. Quella carta saveis Vus duvrar per viagiar cun quasi tut ils mieds da traffic publics en Svizra (p.ex. tren, auto da posta, tram, bastiment). Ina midada da classa ei pusseivla, igl alzament sto denton vegnir pagaus al spurtegl. Quellas ein buca persunalas ed ein aschia transferiblas.
Las cartas dil di vegnan vendidas per il prezi da frs. 45.00 per carta entras l’administraziun communala.
Nus fagein attents che las cartas cumpradas san buca vegnir returnadas. Cartas dil di reservadas e buca retratgas vegnan tschentadas a quen tenor prezi da cumpra.
Vossa carta dil di saveis vus reservar cheu e retrer tier l’administraziun communala ni schar tarmetter cun la posta per la taxa administrativa da frs. 5.00.
Nus giavischein in bien viadi!